Official Journal L 037 , 15/02/1996 P. 0018 - 0018



Ir-Regolament tal-Kummissijoni (KE) Nru 285/96 ta' l-14 ta' Frar 1996 li jemenda r-Regolament (KE) Nru 1162/95 li jistabbilixxi regoli dettaljati speċjali għall-applikazzjoni tas-sistema ta' liċenzji għall-importazzjoni u l-esportazzjoni taċ-ċereali u r-ross IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 1766/92 tat-30 ta' Ġunju 1992 dwar l-organizzazzjoni komuni tas-suq taċ-ċereali [1], kif emendat l-aħħar mir-Regolament (KE) Nru 1863/95 [2], u b'mod partikolari l-Artikoli 16 (1) u 17 (1) ta' dan, Billi r-Regolament tal-Kummissjoni (KE) Nru 1162/95 [3], kif emendat l-aħħar mir-Regolament (KE) Nru 2917/95 [4], jistabbilixxi regoli dettaljati speċjali għall-applikazzjoni tas-sistema tal-liċenzji għall-importazzjoni u l-esportazzjoni taċ-ċereali u r-ross; Billi r-Regolament tal-Kummissjoni (KEE) Nru 1501/96 [5], kif emendat l-aħħar mir-Regolament (KE) Nru 95/95 [6], jistabbilixxi, għall-applikazzjoni ta' l-Artikolu 16 tar-Regolament (KEE) Nru 1766/92, il-miżuri li għandhom jittieħdu fil-każ ta' xi taqlib jew theddida ta' taqlib fis-suq Komunitarju u b'mod partikolari l-kondizzjonijiet għall-applikazzjoni ta' taxxi ta' l-esportazzjoni; Billi, minħabba fin-natura mhux kummerċjali tal-miżuri għall-għajnuna Komunitarja u nazzjonali fuq l-ikel kif previst taħt il-ftehim internazzjonali jew programmi supplimentari oħra, kif ukoll miżuri oħra ta' provvista Komunitarja bla ħlas, l-esportazzjonijiet li jsiru għal dawk l-iskopijiet huma esklużi mill-qasam ta' l-applikazzjoni tat-taxxa fuq l-esportazzjoni applikabbli l-esportazzjonijiet kummerċjali fil-każ ta' taqlib fis-suq taċ-ċereali; billi d-disposizzjoni stabbilita fl-Artikolu 5 tar-Regolament (KE) Nru 1162/95 għandha għalhekk tkun aġġustata billi tiġi estiża l-applikazzjoni tagħha fuq iċ-ċereali u l-prodotti taċ-ċereali; Billi l-miżuri previsti f'dan ir-Regolament huma skond l-opinjoni tal-Kumitat għall-Immaniġġar taċ-Ċereali, ADOTTAT DAN IR-REGOLAMENT: Artikolu 1 L-Artikolu 5 tar-Regolament (KE) Nru 1162/95 qiegħed jiġi emendat kif ġej: "Artikolu 5 Għall-finijiet tat-tieni paragrafu ta' l-Artikolu 15 tar-Regolament tal-Kummissjoni (KE) Nru 1501/95 [7] u ta' l-Artikolu 17 (10) tar-Regolament (KEE) Nru 1418/76, is-Sezzjoni 22 tal-liċenzji għall-esportazzjoni għandha tindika wieħed minn dawn li ġejjin: - Gravamen a la exportación no aplicable - Eksportafgift ikke anvendelig - Ausfuhrabgabe nicht anwendbar - Μη εφαρμοζόμενος φόρος κατά την εξαγωγή - It-taxxa ta' l-esportazzjoni mhix applikabbli - Taxe à l'exportation non applicable - Tassa all'esportazione non applicabile - Uitvoerbelasting niet van toepassing - Taxa de exportação não aplicável - Vientimaksua ei sovelleta - Exportavgift icke tillämplig." Artikolu 2 Dan ir-Regolament għandu jidħol fis-seħħ fit-tielet jum wara li jiġi ppubblikat fil-Ġurnal Uffiċjali tal-Komunitajiet Ewropej. Dan għandu jgħodd b'effett mill-1 ta' Lulju 1995. Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha. Magħmul fil-Brussel, l-14 ta' Frar 1996. Għall-Kummissjoni Franz Fischler Membru tal-Kummissjoni [1] ĠU Nru L 181, ta’ l-1. 7. 1992, pġ. 21. [2] ĠU Nru L 179, tad-29. 7. 1995, pġ. 1. [3] ĠU Nru L 117, ta’ l-24. 5. 1995, pġ. 2. [4] ĠU Nru L 305, tad-19. 12. 1995, pġ. 53. [5] ĠU Nru L 147, tat-30. 6. 1995, pġ. 7. [6] ĠU Nru L 18, ta’ l-24. 1. 1996, pġ. 10. [7] ĠU Nru L 147, tat-30. 6. 1995, pġ. 7. --------------------------------------------------